**Fundargerð**

**Stjórnarfundur nr. 101**  **17. febrúar 2020**

***Stjórn Menntaskóla Borgarfjarðar kom saman til fundar mánudaginn 17. febrúar 2020***

***kl. 08:30.*** *Mættir: Inga Dóra Halldórsdóttir, Flosi Sigurðsson, Helena Guttormsdóttir, Hrefna B. Jónsdóttir, Sigursteinn Sigurðsson, Helga Karlsdóttir fjármálastjóri og Bragi Þór Svavarsson skólameistari, Helgi Haukur Hauksson boðaði forföll.*

**Dagskrá:**

1. **Fundur settur**

Inga Dóra setti fund og bauð fundarmenn velkomna.

1. **Gengið um húsnæðið**

Skólameistari fór með stjórnarmönnum í gönguferð um húsnæði skólans og rætt var um mögulega nýtingarmöguleika skólahúsnæðis, auk þess sem stjórnarmönnum voru kynntar ákveðnar breytingar bæði í mötuneyti og félagsaðstöðu.

1. **Ársreikningur 2019**

Fjármálastjóri fór yfir ársreikning 2019. Rekstartekjur voru rúmar 247 mkr., og rekstargjöld rétt rúmar 228. mkr. sem eru um 14. mkr. hærri gjöld en árið á undan. Rekstrarafgangur 2019 nam rúmlega 19. mkr. Eigið fé rúmar 112 milljónir en eigið fé og skuldir samtals rúmlega 140 milljónir. Farið var yfir skýringar og sundurliðanir í ársreikningi. Endurskoðendaskýrslan var kynnt stjórnarmönnum af starfsmönnum endurskoðunaraðila Menntaskóla Borgarfjarðar.

Ársreikningurinn var samþykktur og undirritaður af fundarmönnum.

1. **Fundargerð síðasta fundar**

Fundargerð samþykkt og undirrituð.

1. **Nemendagarðar**

Ársreikningur Nemendagarða kynntur fundarmönnum. Bragi Þór Svavarsson og Helga Karlsdóttir fóru yfir helstu lykiltölur. Nýtt er að í ársreikningi kemur fram fasteignamat og brunabótamat eigna. Rætt var um fýsileika þess að fjölga í stjórn Nemendagarða.

1. **Kynningarmál**

Skólameistari fór yfir stöðu kynningarmála, kynningar eru í fullum gangi og eins er verið að bjóða nemendum í 9 og 10 bekk grunnskóla í heimsókn næstu vikur. Farnar eru tvær ferðir í hvern skóla, annarsvegar fer skólameistari einn í kynningarferð og hinsvegar fara saman aðili úr nemendaráði, námsráðgjafi og aðstoðarskólameistari og kynna námið vel. Skólum er einnig boðið í heimsókn og fyrsta slíka heimsókn er mánudaginn 24. febrúar þegar nemendur GBF og GB koma í heimsókn. Mikið er lagt upp úr því að kynna skólann vel á samfélagssmiðlum og heimasíðu og hefur umferð á þessar síður aukist hratt síðustu vikur..

1. **Almennt um starfið**

Skólameistari fór yfir það helsta í starfinu og fundarmenn áttu gott samtal um helstu verkefni. Skólameistari og formaður stjórnar eiga fund á 2ja vikna fresti og í kjölfarið sendir skólameistari yfirlit yfir helstu verkefni til stjórnarmanna. Gerður var góður rómur að þessu fyrirkomulagi og verður því haldið áfram

1. **Önnur mál**

* Stjórn samþykkti að senda beiðni til stjórnar Hugheima um að MB eigi áheyrnarfulltrúa í stjórn.
* Stjórn samþykkti að skólameistari sendi formlegt erindi til SSV um að fá minnisblað frá SSV, vegna fyrri beiðnar MB um að sett væri af stað þarfagreining á nýrri, stærri og breyttri heimavist við MB.

Fleira ekki gert.

Fundi slitið kl. 11:00

Fundarritari: Bragi Þór Svavarsson